Ez a banktól is függ, mert akadnak pénzintézetek, amelyek jellemzően csak lakóingatlanokra (lakás, családi ház, sorház, ikerház) adnak hitelt és vannak olyanok, amelyek egyéb ingatlanokra is.
Az összes bankot figyelembe véve a következőkre lehet jelzáloghitelt kérni:
lakás,
családi ház,
ikerház,
sorház,
telek,
nyaraló.
Egyes bankok egyéb ingatlanokat (vendéglátóipari egység, panzió) is elfogadhatnak fedezetként.
Ha jelzáloghitel kiváltásáról van szó, akkor nagy valószínűséggel az új hitelt folyósító bank elfogadja a régi hitel fedezetéül szolgáló ingatlant, de erről a folyamat elindítása előtt mindenképpen egyeztetni kell az új bankkal. Ha például egy nyaralóra vetted fel a régi kölcsönt, előfordulhat, hogy az új bank arra nem nyújt jelzáloghitelt.